CELEX: 32011D0880
Language: lv
Date: 2011-12-21 00:00:00
Title: 2011/880/ES: Komisijas Īstenošanas lēmums ( 2011. gada 21. decembris ), ar ko groza I pielikumu Īstenošanas lēmumam 2011/402/ES par ārkārtas pasākumiem, kuri piemērojami no Ēģiptes importētām grieķu trigonellas sēklām un konkrētām sēklām un pupām (izziņots ar dokumenta numuru C(2011) 9524)  Dokuments attiecas uz EEZ

23.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 343/117
            
         KOMISIJAS ĪSTENOŠANAS LĒMUMS
   (2011. gada 21. decembris),
   ar ko groza I pielikumu Īstenošanas lēmumam 2011/402/ES par ārkārtas pasākumiem, kuri piemērojami no Ēģiptes importētām grieķu trigonellas sēklām un konkrētām sēklām un pupām
   (izziņots ar dokumenta numuru C(2011) 9524)
   (Dokuments attiecas uz EEZ)
   (2011/880/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta i) un iii) punktu,
   tā kā:
   
               (1)
            
            
               Regulā (EK) Nr. 178/2002 izklāstīti vispārīgi principi, kas Savienības un valsts līmenī reglamentē pārtiku un barību vispār un, konkrētāk, pārtikas un barības nekaitīgumu. Tajā paredzēti ārkārtas pasākumi, kas Komisijai jāveic, ja ir acīmredzams, ka pārtika vai barība, kura importēta no kādas trešās valsts, var radīt nopietnu risku cilvēku veselībai, dzīvnieku veselībai vai videi un ka šo risku nevar apmierinoši novērst ar attiecīgās(-o) dalībvalsts(-u) veiktajiem pasākumiem.
            
         
               (2)
            
            
               Eiropas Parlamenta un Padomes 2004. gada 29. aprīļa Regula (EK) Nr. 852/2004 par pārtikas produktu higiēnu (2) nosaka vispārīgus pārtikas produktu higiēnas noteikumus pārtikas apritē iesaistītajiem tirgus dalībniekiem. Šajos noteikumos ir iekļautas higiēnas prasības nodrošināt, lai ievestā pārtika atbilstu vismaz tādiem pašiem vai līdzvērtīgiem higiēnas standartiem kā Savienībā ražotā pārtika.
            
         
               (3)
            
            
               Konstatēts, ka dažas no Ēģiptes importētās grieķu trigonellas sēklu partijas ir Šigas toksīnu izdalošās O104:H4 serotipa Escherichia coli baktērijas (STEC) uzliesmojuma izraisītājs Savienībā. Konstatēts, ka uzliesmojumu izraisījusi diedzētu Ēģiptes izcelsmes sēklu lietošana uzturā.
            
         
               (4)
            
            
               Tādēļ ar Komisijas Īstenošanas lēmumu 2011/402/ES (3) Savienībā tika aizliegts laist brīvā apgrozībā konkrētas no Ēģiptes importētas sēklas un pupas, ko klasificē ar minētā lēmuma pielikumā uzskaitītajiem KN kodiem. Aizlieguma termiņš beidzas 2012. gada 31. martā.
            
         
               (5)
            
            
               Tomēr kaltētus šķeltus pākšu dārzeņus, šķeltas sojas pupas vai sasmalcinātas eļļas augu sēklas un augļus neizmanto diedzēšanai. No Ēģiptes importēti kaltēti šķelti pākšu dārzeņi, šķeltas sojas pupas vai sasmalcinātas eļļas augu sēklas un augļi vairs nebūtu uzskatāmi par nedrošu pārtiku, tādēļ no jauna būtu jāatļauj to imports Savienībā.
            
         
               (6)
            
            
               Tādēļ, pamatojoties uz minēto jauno informāciju, būtu jāgroza Īstenošanas lēmuma 2011/402/ES ārkārtas pasākumi.
            
         
               (7)
            
            
               Tāpēc attiecīgi būtu jāgroza Īstenošanas lēmuma 2011/402/ES pielikums.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2011/402/ES pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2011. gada 21. decembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 31, 1.2.2002., 1. lpp.
   
      (2)  OV L 139, 30.4.2004., 1. lpp.
   
      (3)  OV L 179, 7.7.2011., 10. lpp.
   
      PIELIKUMS
      
         
            “PIELIKUMS
            
               Ēģiptes izcelsmes sēklas un pupas, kuras līdz 2012. gada 31. martam Savienībā aizliegts laist brīvā apgrozībā
            
            
                        KN kods (1)
                        
                     
                     
                        Apraksts
                     
                  
                        ex 0704 90 90
                     
                     
                        Rukolas asni
                     
                  
                        ex 0706 90 90
                     
                     
                        Sarkano biešu asni, redīsu asni
                     
                  
                        ex 0708
                     
                     
                        Pākšu dārzeņu asni, svaigi vai atdzesēti
                     
                  
                        ex 0709 90 90
                        ex 0709 99 90 (2)
                        
                     
                     
                        Sojas pupu asni
                     
                  
                        ex 0713
                     
                     
                        Kaltēti lobīti, nešķelti pākšu dārzeņi, arī mizoti
                     
                  
                        0910 99 10
                     
                     
                        Grieķu trigonellas sēklas
                     
                  
                        ex 1201 00
                        ex 1201 (2)
                        
                     
                     
                        Sojas pupas, nešķeltas
                     
                  
                        1207 50
                     
                     
                        Sinepju sēklas
                     
                  
                        ex 1207 99 97
                        ex 1207 99 96 (2)
                        
                     
                     
                        Citu eļļas augu sēklas un augļi, nesasmalcināti
                     
                  
                        1209 10 00
                     
                     
                        Cukurbiešu sēklas
                     
                  
                        1209 21 00
                     
                     
                        Lucernas sēklas
                     
                  
                        1209 91
                     
                     
                        Dārzeņu sēklas
                     
                  
                        ex 1214 90 90
                     
                     
                        Lucernas asni
                     
                  
      
      
         (1)  Šajā lēmumā minētie KN kodi attiecas uz kodiem, kas norādīti Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.) I pielikuma otrajā daļā.
      
         (2)  KN kods 1.1.2012.”